
	........................ 2014.a.  nr ..……..


Kulgu tn 15, Kulgu tn 15a,

Kulgu tn 15b ja Kulgu tn 15c 
katastriüksuste liitmine

1. Asjaolud ja menetluse käik

20.06.2013.a. Narva Linnavolikogu otsuse nr 51 alusel kehtestatud detailplaneering “Kulgu tn 15, Kulgu tn 15a ja Kulgu tn 15b maa-ala” näeb ette tootmishoonete kompleksi koos selle ümber sõidutee rajamiseks järgmiste kinnistute liitmist: 

Kulgu tn 15, katastritunnus 51106:001:0094, kinnisturegistriosa 132109;

Kulgu tn 15a, katastritunnus 51106:001:0068, kinnisturegistriosa 842809;

Kulgu tn 15b, katastritunnus 51106:001:0095, kinnisturegistriosa 842809;

Kulgu tn 15c, katastritunnus 51106:001:0277, kinnisturegistriosa 842809.
Asjaõigusseaduse §54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil. Vastavalt Viru Maakohtu kinnistusosakonna andmetele on kõigi kinnistute omanik OÜ SKS Estonia Textile (registrikood 11335726).

25.03.2014.a. esitas OÜ SKS Estonia Textile volitatud esindaja Oleg Danilov (esitatud volikiri, Notari ametitegevuse raamatu registri nr 772) avalduse, milles palub kehtestatud detailplaneeringu ja tehtud katastrimõõdistamise alusel kinnitada ülalnimetatud kinnistu liitmine.
2. Õiguslikud alused
2.1 Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.2 Maakatastriseaduse §18 lõike 2 kohaselt planeerimisseaduses sätestatud detailplaneeringu koostamise kohustuse korral määrab kohalik omavalitsus katastriüksuse sihtotstarbe kehtestatud detailplaneeringu alusel;
2.3 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel;

2.4 Kohaliku omavalitsuse korralduse seaduse §22 lõike 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele;
2.5 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.6  Narva Linnavolikogu 20.06.2013.a otsuse nr 51 „Kulgu tn 15, Kulgu tn 15a ja Kulgu tn 15b maa-ala detailplaneeringu kehtestamine“ punkti 4.2. kohaselt viia linnavalitsusel pärast maakorraldustööde teostamist moodustatavate kruntide registreerimiseks maakatastris läbi vajalikud toimingud, mis on vastavalt seadusandlusele kohaliku omavalitsuse pädevuses.
2.7 Haldusmenetluse seaduse §68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus

Kinnitada omaniku avalduse ja lisatud katastriüksuse plaani alusel katastriüksuste Kulgu tn 15 (51106:001:0094), Kulgu tn 15a (51106:001:0068), Kulgu tn 15b (51106:001:0095) ja Kulgu tn 15c (51106:001:0277) liitmine ja määrata moodustatava krundile, pindalaga 15 440 m2:

3.1  aadress – Kulgu tn 15;

3.2  maa sihtotstarve – Tootmismaa (003; T).
4. Rakendussätted
4.1 Tunnistada kehtetuks Narva Linnavalitsuse 18.12.1996.a korralduse nr 1545-k „Postiaadressi omistamine“ punkt 1.1,  Narva Linnavalitsuse 01.12.2004.a korralduse nr 1159-k „Kulgu tn 15 kinnistu jagamine“ punkt 2  ja  Narva Linnavalitsuse 27.06.2012.a korralduse nr 607-k „Maaüksustele aadresside määramine (Kulgu tn 15c, Kulgu tn 17a)“ punkt 3.1.

4.2 Korraldus jõustub teatavakstegemisest.

4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

